Diari Oficial de la Generalitat Valenciana


Sumari del DOGV 5524, del 31-05-2007 (2007/7113)

RESOLUCIÓ de 3 de maig de 2007, de la Direcció General de Qualitat Ambiental, per la qual s'atorga a l'empresa Tecnogalvano, SL, l'autorització ambiental integrada per a una indústria de tractament superficial de metalls en el terme municipal de Rafelbunyol (València).
-----------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5524

Data del DOGV
:   31-05-2007

Secció del DOGV
:   III. ACTES ADMINISTRATIUS - A) AUTORITZACIONS I CONCESSIONS

Número del document
:   2007/7113


Data del document
:   03-05-2007

Organisme emissor
:   Conselleria de Territori i Habitatge

Tipus de document
:   Resolució

Descriptors 

:   * Rafelbunyol
    * empresa industrial
    * indústria metal·lúrgica

RESOLUCIÓ de 3 de maig de 2007, de la Direcció General de Qualitat Ambiental, per la qual s'atorga a l'empresa Tecnogalvano, SL, l'autorització ambiental integrada per a una indústria de tractament superficial de metalls en el terme municipal de Rafelbunyol (València). [2007/7113]  
Vistos els documents que apareixen en l'expedient 005/05 IPPC, instruït a instàncies de l'empresa Tecnogalvano, SL, a fi d'obtindre l'Autorització ambiental integrada per a una indústria de tractament superficial de metalls s'emet la present resolució de conformitat amb els següents,  
Antecedents de fet  
Primer. Amb data 1 de febrer del 2005, la Sra. M. José Martínez Sario en representació de l'empresa Tecnogalvano, SL, amb CIF B-96125489 presenta a la conselleria de Territori i Habitatge, la sol·licitud d'Autorització ambiental integrada per a una indústria de tractament superficial de metalls ubicada en el carrer la Pau, núm. 11 de Rafelbunyol (València), i que es detalla en l'annex I.  
A la sol·licitud s'acompanya l'informe urbanístic favorable emés per l'Ajuntament de Rafelbunyol amb data 20 de gener del 2004.  
Segon. Amb data 14 de febrer del 2005, la conselleria de Territori i Habitatge requerix nova documentació a l'empresa, que es presenta amb data 4 de març del 2005.  
Tercer. Una vegada admesa a tràmit la sol·licitud, la conselleria remet la documentació a totes aquelles administracions públiques i òrgans de la Generalitat que han d'intervindre en la resolució de l'autorització ambiental integrada.  
Quart. Amb data 10 de maig del 2005, la conselleria de Territori i Habitatge requerix nova documentació a l'empresa, que es presenta amb data 23 de juny del 2005.  
Cinqué. Amb data 12 de juliol del 2005 se sotmet a informació pública l'expedient de referència, durant un període de 30 dies hàbils, d'acord amb el que establix l'article 16 de la Llei 16/2002, d'1 de juliol, de prevenció i control integrats de la contaminació, publicant anunci en el Diari Oficial de la Generalitat (DOGV núm. 5047).  
Durant el qual no es presenten al·legacions al projecte ni en aquesta conselleria ni en l'Ajuntament de Rafelbunyol, constant en l'expedient certificat de la informació pública.  
Sisé. Transcorregut el període d'informació pública i segons el que disposa l'article 18 de la Llei 16/2002, l'expedient es remet a l'Ajuntament de Rafelbunyol, i en no emetre un informe es prosseguixen les actuacions.  
Així mateix, s'han incorporat a l'expedient els informes del Servei de Residus Industrials i del Servei de Protecció de l'Ambient Atmosfèric.  
Seté. Amb data 3 d'octubre del 2005, la Direcció General de Gestió del Medi Natural emet la Declaració d'impacte ambiental, en la qual estima acceptable, només a l'efecte ambientals l'Estudi d'impacte ambiental de la indústria de tractaments superficials per galvanotècnia, sempre que l'activitat s'exercisca amb les previsions de l'esmentat estudi i amb els condicionants de la declaració, que es detallen en l'annex II de la present resolució.  
Huité. Amb data 24 d'abril del 2007, es realitza el tràmit d'audiència a l'interessat.  
Als anteriors fets s'apliquen els següents,  
Fonaments de dret  
Primer. D'acord amb l'article 9 de la Llei 16/2002, d'1 de juliol, de prevenció i control integrats de la contaminació, les activitats incloses en l'annex 1 d'aquesta llei, estan subjectes a Autorització ambiental integrada.  
La instal·lació de referència està inclosa en l'epígraf 2.6 de l'annex 1 de la Llei 16/2002.   
Segon. L'expedient s'ha tramitat segons el que preveuen els articles 14 i següents de la Llei 16/2002, d'1 de juliol, de prevenció i control integrats de la contaminació desenvolupada pel Decret 40/2004, de 5 de març, del Consell de la Generalitat Valenciana.  
Tercer. En la Comunitat Valenciana l'òrgan competent per a atorgar l'Autorització ambiental integrada és la conselleria de Territori i Habitatge, d'acord amb l'article 3.h de la Llei 16/2002 i el Decret 8/2004, de 3 de setembre, del president de la Generalitat Valenciana, pel qual s'assignen competències a les conselleries.   
D'altra banda, de conformitat amb l'article 15 del Decret 137/2006, de 29 de setembre, del Consell, pel qual s'aprova el Reglament orgànic i funcional de la conselleria de Territori i Habitatge, i la seua ordre de desplegament de 15 de febrer del 2007, correspon a la Direcció General de Qualitat Ambiental, exercir les competències en matèria de control integrat de la contaminació.  
Vist tot el que antecedix, a proposta del Servei de Control Integrat de la Contaminació, amb el vistiplau del cap d'Àrea de Qualitat Ambiental, fent ús de les atribucions que em conferix el Reglament orgànic i funcional de la conselleria Territori i Habitatge, resolc:  
Primer  
Concedir a Tecnogalvano, SL, l'Autorització ambiental integrada per a la indústria de tractament superficial de metalls situada en el carrer la Pau, núm. 11 de Rafelbunyol (València), d'acord amb el Projecte bàsic per a la sol·licitud d'autorització ambiental integrada, de 26 de gener del 2005, i subscrit pel Sr. Salvador Bressó Vidal, que queda inscrita en el Registre General d'Instal·lacions IPPC de la Comunitat Valenciana amb el número 072-07/AAI/CV, condicionada al compliment dels requisits següents:  
1. Valors límit d'emissió  
1.1. Atmosfera  
1.1.1. Emissions canalitzades  
S'inclouen en la present autorització els següents focus d'emissió:  
  
Els valors límit d'emissió a complir seran els següents:  
  
\* \* \* \* \* \* \* \* \* \* \* \* \*   
  
La instal·lació està afectada pel Reial decret 117/2003, de 31 de gener, sobre la limitació d'emissions de compostos orgànics volàtils a causa de l'ús de dissolvents en determinades activitats, per realitzar l'activitat 10: Neteja de superfícies de l'annex I, utilitzant compostos dels especificats en l'article 5 del citat reial decret, amb un consum anual de dissolvents superior a 1 tona (apartat 4 de l'annex II.A), i ha de complir els valors límit d'emissió que s'indiquen a continuació:  
  
\* \* \* \* \* \* \* \* \* \* \*   
  
(1) El límit es referix a la massa de compostos en mg/Nm³, i no al carboni total.  
El titular ha de remetre a la Direcció General de Qualitat Ambiental abans del 28 de febrer de cada any el pla de gestió de dissolvents de l'any precedent per a comprovar el compliment dels valors límit d'emissió, i sempre que l'òrgan competent ho sol·licite.  
S'ha d'assegurar la traçabilitat dels valors aportats de cada un dels corrents implicats en el pla de gestió de dissolvents, els quals si és el cas, han d'anar avalats per les corresponents factures de compres de dissolvents, albarans del gestor, resultats analítics o altres.  
1.1.2. Emissions sonores  
S'adoptaran les mesures necessàries en la instal·lació per a evitar que es transmeten a l'entorn nivells superiors als establits en la Llei 7/2002, de 3 de desembre, de la Generalitat Valenciana, de protecció contra la contaminació acústica, o en l'ordenança municipal corresponent, en cas de ser més restrictius.  
En particular, els límits sonors establits en la Llei 7/2002 per a zones d'ús industrial són:  
  
1.2. Aigües  
1.2.1. Aigües residuals industrials i sanitàries  
Es disposa d'un únic punt d'abocament al clavegueram municipal, d'aigües residuals industrials (tractades) i sanitàries (no tractades), amb un cabal de 7.872,6 m³/any, autoritzat per l'Ajuntament de Rafelbunyol amb data 15 d'abril del 2002.  
Es compliran els límits per a l'abocament a EDAR establits en l'ordenança municipal d'aplicació.  
1.2.2. Aigües pluvials  
S'aboquen al clavegueram municipal.  
Ha de presentar a la Direcció General de Qualitat Ambiental, un certificat emés per l'Ajuntament de Rafelbunyol corresponent a la connexió de les aigües pluvials a xarxa de clavegueram municipal, amb indicació de la data amb què es va realitzar la dita connexió.  
2. Protecció del sòl i de les aigües subterrànies  
Queda prohibit l'abocament a llit, sòl o subsòl que puga deteriorar la qualitat de les aigües sense comptar amb l'autorització de la Confederació Hidrogràfica del Xúquer.  
No es podran executar pous, rases, galeries o qualsevol altre dispositiu destinat a facilitar l'absorció de les aigües residuals pel terreny.  
3. Procediments i mètodes de gestió de residus  
3.1. Producció de residus  
L'activitat està subjecta als requisits establits en la Llei 10/1998, de 21 d'abril, de residus i la Llei 10/2000, de 12 de desembre, de residus de la Comunitat Valenciana, i al Reial decret 833/1988 de 20 de juliol, sobre el Reglament per a l'execució de la Llei 20/1986, modificat pel Reial decret 952/1997.   
Els residus no perillosos s'entregaran a gestor autoritzat per a aquesta activitat, tal com consta en el projecte.  
S'inscriu a l'empresa en el Registre de Productors de Residus Perillosos de la Comunitat Valenciana amb el número 249/P/RTP/CV, que ha de figurar en els documents de control i seguiment i la resta de documentació que ho necessite.  
S'autoritza Tecnogalvano, SL per a la producció dels residus perillosos següents, sempre que la seua capacitat de generació anual siga de l'ordre de magnitud dels que a continuació es detalla i la producció de productes ceràmics en les instal·lacions del centre productiu detallat en l'annex I siga de l'ordre de 5.000.000 de peces recobertes a l'any:   
  
\* \* \* \* \* \* \* \* \* \* \* \* \* \* \* \*  
  
Els fangs de polit no es mesclaran amb els fangs de desgreixatge, i els fangs de depuradora no es mesclaran amb els fangs de banys.  
Ha d'indicar les quantitats de fangs de desgreixatge i de fangs de banys generats quan es gestionen separadament.   
Quan es genere el residu resines esgotades de l'intercanvi iònic es caracteritzarà i codificació segons el RD 952/1997.  
Quan es realitzen els canvis oportuns en els documents d'acceptació dels residus: fangs de polit, fangs de desgreixatge, fangs de depuradora, dissolvent no halogenat brut, envasos metàl·lics i plàstics, oli usat i fangs metàl·lics per a adequar-se al que establix la legislació, es presentaran aquests documents originals o compulsats, segellats pel gestor i vigents.  
4. Sistemes i procediments per al tractament d'emissions i residus, amb especificació de la metodologia de mesurament, la seua freqüència i els procediments per a avaluar els mesuraments.  
4.1. Control d'emissions atmosfèriques  
Han de realitzar en el termini de sis mesos mesuraments de COV en la secció de banys i en les cabines de pintura i de partícules en la secció de poliment, per part d'una entitat col·laboradora en matèria de contaminació atmosfèrica, d'acord amb el que establix el Decret 266/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre.  
A partir del primer mesurament, la periodicitat mínima de control de les emissions per entitats col·laboradores en matèria de qualitat ambiental serà la següent:  
Triennal en els banys, polidores i extraccions de cabines pintura. (focus grup B del RD 833/1975)  
Cada cinc anys en la caldera i en els forns d'assecatge (focus grup C del RD 833/1975)  
Anualment, s'ha de remetre a la Direcció General de Qualitat Ambiental les dades necessàries que justifiquen el compliment de les obligacions establides en el Reial decret 117/2003, sobre la limitació d'emissions de compostos orgànics volàtils degudes a l'ús de dissolvents en determinades activitats.  
Condicions de presa de mostres i expressió de resultats:  
Punts de presa de mostres: Els focus canalitzats han de tindre la situació, disposició, dimensió i accessos corresponents d'acord amb l'Ordre de 18 d'octubre de 1976, sobre prevenció i correcció de la contaminació atmosfèrica d'origen industrial. Preferiblement, la temperatura dels gasos en el punt de mostratge serà menor de 200ºC.  
Les mesures es realitzaran en condicions normals d'operació de les instal·lacions, registrant els paràmetres que les determinen, i cobriran totes les diferents tipologies o grups de productes que es fabriquen en cada instal·lació.  
Les concentracions mesurades sempre estaran referides a condicions normals de pressió i temperatura (101,3 kPa, 273,16 K), per als gasos de combustió en base seca i un contingut d'oxigen del 15% de O2.  
Abans del 28 de febrer de cada any ha de notificar a la Direcció General de Qualitat Ambiental les dades sobre les emissions a l'aire de la instal·lació relatives a l'any anterior, per mitjà del Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'establix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
4.2. Control d'abocaments  
Abans del 28 de febrer de cada any ha de notificar a la Direcció General de Qualitat Ambiental les dades sobre els abocaments de la instal·lació relatives a l'any anterior, per mitjà del Registre d'Emissions i Fonts Contaminants (EPER), d'acord amb l'article 3 de l'Ordre de 31 de gener del 2007, de la conselleria de Territori i Habitatge, per la qual s'establix el procediment per a la comunicació de dades sobre emissions per part dels titulars d'instal·lacions sotmeses a l'annex 1 de la Llei 2/2006, de 5 de maig, de prevenció de la contaminació i qualitat ambiental, l'article 8.3 de la Llei 16/2002 i la Decisió 2000/479/CE, de 17 de juliol del 2000.  
Es duran a terme les mesures de control i emergència respecte d'abocaments accidentals descrites en el projecte, com també el protocol de manteniment d'aquestes mesures.  
4.3. Control de residus  
Els residus poden ser emmagatzemats durant un període igual o inferior a sis mesos, en el cas de perillosos, i inferior a dos anys en al cas de no perillosos, després del qual han de ser entregats a gestor autoritzat. Aquest emmagatzemament temporal de residus perillosos es realitzarà segregat per tipus de residu, ha d'estar convenientment senyalitzat i es realitzarà en un lloc amb teulada, amb sòl impermeable i sistemes de recollida de vessaments accidentals, com ara arqueta cega no connectada a la xarxa de clavegueram i safates de recollida. Així mateix la zona d'emmagatzemament ha d'estar inclosa en el sistema general de protecció contra incendis de la indústria.  
Per a l'emmagatzemament de residus líquids o que pel seu alt contingut líquid puguen generar abocaments, es comptarà amb cubetes o recipients de recollida de possibles vessaments, que han de tindre com a mínim el volum de l'envàs més gran o el 10% del total (la major d'ambdues quantitats). Les cubetes han de ser individuals per a cada tipus de residus la mescla dels quals, en cas de vessament, supose augment de la seua perillositat o en dificulte la gestió.  
Es comptarà amb l'adequada quantitat d'absorbent no inflamable per a resoldre els possibles vessaments accidentals durant la manipulació dels diversos residus líquids. L'absorbent contaminat es gestionarà segons la naturalesa del vessament.  
L'envasament i l'etiquetatge dels residus serà d'acord amb el que han exposat els articles 13 i 14 del Reial decret 833/1988, Reglament de residus tòxics i perillosos. Així mateix disposarà d'un registre on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Entregarà els residus perillosos a gestors que disposen de la corresponent autorització administrativa per a la gestió d'aquests residus.  
Es disposarà d'un registre de residus produïts on conste la quantitat, naturalesa, identificació, origen i data de generació i entrega a gestor autoritzat, com també el número de document de control i seguiment utilitzat, si és el cas, i el gestor a qui s'entrega el residu.  
Cada quatre anys s'ha d'elaborar un pla de prevenció i reducció de residus perillosos que es presentarà en la Direcció General de Qualitat Ambiental.  
Així mateix, emplenarà la declaració anual de productor de residus perillosos i no perillosos, que serà remesa a la Direcció General de Qualitat Ambiental abans de l'1 de març de cada any. En aquesta declaració s'especificarà l'origen i la quantitat dels residus produïts, la destinació donada a cada un d'ells i la llista dels que es troben emmagatzemats temporalment, com també les incidències rellevants que s'hagen pogut produir, tot això relatiu a l'any objecte de la declaració.  
4.4. Control de sorolls  
Respecte el nivell de sorolls transmesos a l'exterior, ha de complir-se el que establix la Llei 7/2002, de 3 de desembre, de la Generalitat Valenciana de protecció contra la contaminació acústica.   
Cada cinc anys s'ha de realitzar una auditoria acústica a fi de comprovar que no se superen els nivells sonors en els punts on se situa el receptor més pròxim, és a dir, en el perímetre de la instal·lació. Aquesta auditoria ha de ser realitzada per una entitat col·laboradora en matèria de contaminació acústica, d'acord amb el que establix el Decret 266/2004, de 15 d'octubre, del Consell de la Generalitat, pel qual s'establixen les funcions de les entitats col·laboradores en matèria de qualitat ambiental i es crea i regula el seu registre.  
El titular ha de disposar del llibre de control, que estarà constituït pels certificats dels resultats obtinguts de les auditories acústiques, i dels informes complets d'aquestes.  
5. Mesures que s'han d'adoptar en situacions diferents de les normals que puguen afectar el medi ambient  
Es duran a terme totes les mesures necessàries perquè quede garantida la protecció del medi ambient i la salut de les persones davant de qualsevol situació fora de la normalitat quant al funcionament de les instal·lacions.  
Així mateix, quan es determine el cessament de l'activitat, es desmantellaran les instal·lacions, d'acord amb la normativa vigent, de manera que el terreny quede en les mateixes condicions que abans d'iniciar aquesta activitat i no es produïsca cap dany sobre el sòl i el seu entorn.  
6. Declaració d'impacte ambiental  
Es compliran les condicions establides en la declaració d'impacte ambiental emesa per la Direcció General de Gestió del Medi Natural de data 3 d'octubre, que s'adjunta en l'annex II de la present resolució.  
7. Altres condicions  
Cal ajustar-se al que disposa el Reial decret 9/2005, de 14 de gener, pel qual s'establix la llista d'activitats potencialment contaminants del sòl i els criteris i estàndards per a la declaració de sòls contaminats.  
Ha de complir el que disposa la Llei 11/1997, d'envasos i residus d'envasos i el Reial decret 782/1998, de 30 d'abril, pel qual es desenvolupa el Reglament per al desenvolupament de l'esmentada llei.  
La indústria i les seues instal·lacions s'ajustaran a les condicions indicades en el projecte tècnic en els aspectes no fixats en aquesta resolució.  
Es compliran totes les disposicions aplicables per a garantir la seguretat, la salut de les persones i el medi ambient.  
Es comprovarà en el control inicial que s'han realitzat les mesures previstes en el projecte.  
Segon  
L'Autorització ambiental integrada es renovarà, en els aspectes mediambientals, en el termini màxim de 8 anys, llevat que es produïsquen abans d'aquest termini modificacions substancials que obliguen a la tramitació d'una nova autorització o que s'incórrega en algun dels supòsits de modificació d'ofici recollits en l'article 26 de la Llei 16/2002, d'1 de juliol.  
La renovació ha de sol·licitar-se amb una antelació mínima de deu mesos abans del venciment del termini de vigència de l'autorització ambiental integrada.  
Tercer  
En relació amb el certificat d'adequació del projecte i la seua ampliació, el titular donarà compte de l'adaptació i les ampliacions de l'activitat i de les instal·lacions a la Direcció General de Qualitat Ambiental a l'efecte del reconeixement corresponent, presentant-se prèviament un certificat, emés per tècnic competent i visat, en el qual s'acredite que les instal·lacions i l'activitat s'ajusten al projecte presentat i autoritzat o als seus reformats posteriors també autoritzats, i que s'han efectuat tots els controls, mesuraments, anàlisis i comprovacions amb resultat satisfactori, que es determinen en l'esmentat projecte, els seus reformats o en les normatives que li siguen aplicables, com també aquells altres certificats previstos en les disposicions que s'hagen integrat.  
Quart  
Aquesta autorització queda condicionada a la visita de comprovació i a l'obtenció de l'informe favorable corresponent al compliment dels requisits establits en la present resolució. Es realitzarà a la posada en marxa de les instal·lacions i per personal de la Direcció General de Qualitat Ambiental.  
Cinqué  
L'Administració deixarà sense efecte la present resolució en el moment en què observe qualsevol incompliment de les condicions imposades en aquesta, amb audiència prèvia de l'interessat.  
Sisé  
El titular de les instal·lacions objecte de la present resolució, a més de les obligacions que amb caràcter general establix la Llei 16/2002, ha de:  
1. Complir les obligacions de control i subministrament d'informació previstes per la legislació sectorial aplicable i per la mateixa autorització ambiental integrada.  
2. Comunicar a la Direcció General de Qualitat Ambiental qualsevol modificació, substancial o no, que es propose realitzar en la instal·lació, la transmissió de la seua titularitat o qualsevol incident o accident que puga afectar el medi ambient.  
3. Prestar l'assistència i la col·laboració necessàries als qui realitzen les actuacions de vigilància, inspecció i control.  
Seté  
En tot el no especificat en aquesta resolució, cal ajustar-se a totes i cada una de les condicions estipulades per la normativa vigent en matèria de residus, abocaments, contaminació atmosfèrica, acústica, impacte ambiental i accidents greus, així com qualsevol altra que puga dictar l'administració en l'exercici de l'activitat en matèria de protecció ambiental.  
Contra aquesta resolució, que no posa fi a la via administrativa, es pot presentar recurs d'alçada davant de la secretària autonòmica de Territori i Medi Ambient de la conselleria de Territori i Habitatge en el termini d'un mes des del següent al de la recepció de la present notificació, d'acord amb el que disposen els articles 114 i 115 de la Llei 30/1992, de 26 de novembre, de règim jurídic de les administracions públiques i del procediment administratiu comú, modificada per la Llei 4/1999, de 13 de gener.  
València, 3 de maig de 2007. El director general de Qualitat Ambiental: Jorge Lamparero Lázaro.  
ANNEX I  
DESCRIPCIÓ DEL PROJECTE  
L'empresa Tecnogalvano, SL es dedica al recobriment electrolític de metalls a tercers.  
El procés productiu es basa en el poliment, banyar i lacar peces de ferro, alumini, Zamak o llautó.  
El poliment depén del tipus de peces, pot ser automàtic, semiautomàtic o manual.  
Una vegada polides, les peces passen a la secció de desgreixatge amb dissolvent clorat, per a eliminar les restes d'oli, pasta de polir o altres impureses.  
Després d'aquestes operacions les peces passen a la secció de banys, on es realitza el recobriment pròpiament dit. Es disposa de doues línies de recobriments metàl·lics: una manual (pretractament i acabats) i una automàtica (subcapa de protecció). La seqüència més habitual és la següent:  
Preparació de la peça: amb un desgreixatge per ultrasons i llavada.  
Subcapa de protecció que consistix en els acabats mat, aquest procés es realitza de forma manual.  
Acabats, que es realitzen manualment. Hi ha diversos tipus: cromat, daurat, niquelat i de llautó.  
Totes les peces passen per un última rentada amb aigua desmineralitzada.  
Després de banyar les peces passen per una cambra d'assecatge que obté la calor per a assecar les peces a partir del vapor generat en una caldera, que funciona amb gasoil.  
Una vegada seques algunes peces se sotmeten a un procés de lacatge en una cabina de pintura que disposa de filtre i després es tornen a assecar, abans de la seua distribució al client.  
Tecnogalvano, SL té implantades i en funcionament les següents MTD:  
Línia automàtica de tractament de superfícies.  
Instal·lació de cabalímetres en les entrades de les rentades.  
Aplicació de tecnologies d'intercanvi iònic per al reciclatge d'aigües.  
Implantació de rentades múltiples en cascada.  
Utilització d'aigua descalcificada per a les rentades últimes.  
Implantació de safates de degoteig entre els banys.  
Per al control de les emissions atmosfèriques, en la secció de polit es disposa un sistema d'extracció per filtres i es disposa de 7 campanes extractores per a les emissions procedents dels banys que es canalitzen en una xemeneia.  
Es disposa un sistema de depuració fisicoquímica per al tractament de les aigües de les rentades de totes les línies de tractament de superfícies i de totes les seccions de l'empresa.   
Els residus generats en l'activitat són gestionats per gestors externs autoritzats.  
ANNEX II  
CONDICIONAMENTS DE LA DECLARACIÓ   
D'IMPACTE AMBIENTAL  
Totes les substàncies que puguen ser catalogades com a residus, seran adequadament emmagatzemades i entregades a gestor autoritzat, segons la Llei 10/2000, de residus, de 12 de desembre.  
Quant a la zona d'emmagatzemament de residus perillosos:  
Es tractarà d'una zona pavimentada, coberta, ventilada, amb sistemes que permeten la retenció i la recollida d'abocaments accidentals, i de fàcil accés de manera que es minimitze el risc d'accidents en la càrrega/descàrrega dels diversos residus.  
Per a l'emmagatzemament de residus líquids o que pel seu alt contingut líquid puguen generar abocaments es comptarà amb cubetes o sistema de recollida que garantisquen el confinament i la posterior recollida dels possibles vessaments. Cada cubeta o recipient de recollida de vessaments accidentals ha de tindre com a mínim el volum de l'envàs més gran o el 10% del total (la major d'ambdues quantitats). Els cubetes han de ser individuals per a cada tipus de residus la mescla dels quals en cas de vessament supose augment de la seua perillositat o dificulte la seua gestió.  
El titular de la instal·lació està obligat a remetre periòdicament a la Direcció General de Qualitat Ambiental l'informe de situació especificat en el Reial decret 9/2005, de 14 de gener, pel qual s'establix la llista d'activitats potencialment contaminants del sòl i els criteris i estàndards per a la declaració de sòls contaminats.  
Es comptarà amb l'adequada quantitat d'absorbent no inflamable per a resoldre els xicotets vessaments accidentals. L'absorbent contaminat es gestionarà segons la naturalesa del vessament.  
Els resultats del Programa de vigilància ambiental determinaran si s'han d'implementar les mesures correctores adoptades per a previndre la contaminació acústica (obertures per a ventilació dotades de silenciadors, etc.), havent de complir-se el que establix el títol IV, capítol II "Condicions acústiques de les activitats comercials, industrials i de serveis" i el títol II, capítol II "Nivells de pertorbació", de la Llei 7/2002, de 3 de desembre, de la Generalitat Valenciana de protecció contra la contaminació acústica. En tot cas, l'activitat industrial ha de dur-se a terme amb les finestres i els accessos a les naus tancats.  
L'altura de les xemeneies ha de ser clarament superior a la d'edificis o estructures pròxims o limítrofs, de manera que no es produïsquen turbulentes que garantisquen la dispersió.  
L'activitat ha de disposar d'un llibre de registre per cada un dels focus emissors de contaminants segons el model que apareix en l'annex IV de l'Ordre de 18 d'octubre de 1976 sobre prevenció i correcció de la contaminació industrial de l'atmosfera, on han d'anotar-se tots els mesuraments periòdics d'autocontrol de les emissions a l'atmosfera. El llibre de registre es troba disponible en els serveis territorials de la conselleria de Medi Ambient. Així mateix han de presentar correctament emplenada l'adaptació de l'enquesta que apareix en l'annex V de la mencionada Orde, la qual igualment es troba disponible en els mencionats serveis territorials.  
Quant al Programa de vigilància ambiental, ha de constar de les accions:  
Mesuraments de l'emissions de NOx, CO, F, SO2 i partícules, realitzades per un organisme de control autoritzat a la posada en marxa i cada tres anys, ja que l'activitat es troba classificada com a grup B segons l'annex II del Catàleg d'indústries potencialment contaminants de l'atmosfera del Decret 833/75, de protecció de l'ambient atmosfèric.  
Mesuraments d'autocontrol de les emissions de Cl, NO2, F, COV, CO partícules realitzades per un centre qualificat o per la mateixa empresa una vegada cada any.  
Mesuraments del soroll ambiental en l'entorn immediat de la parcel·la de l'activitat, o en l'interior d'habitatges o instal·lacions que puguen estar pròxims o limítrofs. Aquests mesuraments han de realitzar-se per organismes col·laboradors de l'administració tant a la posada en marxa, com almenys cada cinc anys, d'acord amb l'article 37 de la Llei 7/2002.  
S'asseguraran les condicions d'operació d'acord amb el que establix el Projecte d'execució i l'estudi d'impacte ambiental, comprovant que les mesures preventives i correctores proposades s'han realitzat i es troben en bon estat de funcionament. Aquestes mesures es completaran amb les propostes en la resolució d'impacte ambiental.  
El Programa de vigilància ambiental proposat pel promotor amb les addicions ací detallades, es remetrà anualment a la Direcció General de Gestió del Medi Natural.  
Altres condicionants ambientals que s'establisquen a través de les autoritzacions sectorials que siguen d'aplicació.  
Qualsevol modificació o ampliació del projecte presentat, com també si es detecta algun impacte ambiental no previst en l'estudi d'impacte ambiental, han de ser comunicats a la conselleria de Territori i Habitatge, Direcció General de Gestió del Medi Natural, que establirà si cal l'aplicació de noves mesures correctores.